
RÂNDUNICA GURESA 


O rândunică a poposit odată pe malul unui râu plin de 
sălcii şi iarbă verde. Cip-cirip-cip-cip-cip, cânta ea veselă, 
fluturând din aripi. 

De cealaltă parte a râului, o turturică îşi învăţa puii: Gu- 
gu-gu! Gu-gu-gu! să cânte. 

Auzind-o, rândunică s-a făcut foc şi pară. 

— Turturică proastă, indraznesti sá canti în fata mea? 
Nu ştii cine sunt eu? 

Abia spuse aceste cuvinte că din iarbă sări o broască şi 
zise: 

— Am auzit vorbele tale pline de venin. Eşti bună de 
gură! 

— Desigur. Din miile de păsări, câte se află pe lume, e 
vreuna mai pricepută la vorba decât mine şi mai proastă 
decât turturica? 

Broasca râse cu poftă, apoi glăsui: 

— Cine spune că-i prost nu e tocmai prost şi cine spune 
că-i priceput nu e chiar aşa de priceput. 

Rândunica, plină de mânie, se sumeti la ea: 

— Dacă n-ar fi munţii, cum ai şti care sunt câmpiile? Mai 
bine cheamă turturica să mă iau la întrecere cu ea! 

— E mai bine aşa! zise broasca. 

Şi trecând râul, întrebă turturica dacă vrea să se ia la 
întrecere cu rândunica. Turturica primi şi veni şi ea pe 
malul celălalt. 

— Ei, în ce fel vreţi să va intreceti? le întrebă atunci 
broasca. 

Fără să aştepte părerea turturicii, rândunica zise în 

graba: 

— Să vedem care dintre noi vorbeşte mai repede. 
Broască dragă, tu ai să ne fii judecător. Cea care termină 
mai întâi de numărat până la zece va fi declarată 
deşteaptă, iar cea care va termina la urmă, va rămâne 
proastă. 

Turturica incuviintá. 

Deci ambele parti fiind de acord, broasca dădu semnalul. 

Rândunica înclină capul, deschise larg ciocul şi numără 
pe nerăsuflate: 1,2,3,4,5,6,7,8,9, 10. 

La rându-i, turturica întinse gátlejul, deschise ciocul si 
începu să numere pe îndelete: 2 x 5, 2 x 5,2 x 5, 2x5. 

Auzind-o, broasca izbucni în hohote de râs: 

— Rândunico, tine-ti gura, vorbáreato! În timp ce tu ai 
numărat abia până la 8, turturica a si ajuns la 40! 


PISICA SI RÂSUL 


Odinioară, pisica şi râsul trăiau laolaltă, ca nişte 
neamuri adevărate. Pisica îl învăţa pe râs tot felul de 
lucruri. 

Într-o zi îi spuse: 

— Oamenii au foc, hai să le cerem şi noi, ca să ne 
fierbem mâncarea. 

Şi plecă în sat, după foc. Oamenii o primiră bucuroşi şi o 
poftiră în casă. Aici simţi mirosul grozav de îmbietor al 
orezului care fierbea în oale. Tare ar mai fi gustat din el, 
dar orezul nu era încă fiert. Pisica luă focul şi plecă spre 
pădure. Când ajunse destul de departe de sat stinse focul 
şi se întoarse iar la oameni. 

Dar orezul nu fiersese încă. Luă iarăşi foc şi porni spre 
casă, dar pe drum iar stinse focul; şi-a tot făcut aşa până 
când orezul s-a fiert. 

Oamenii o poftiră la masă şi ea se aşeză bucuroasă. 

„Ce gustos e!” gândea pisica, sorbind din fiertură. „Tare 
buni sunt oamenii şi grozav ştiu să gătească”. Şi, uitând de 
foc, se întoarse în grabă acasă şi-i spuse rásului: 

— Oamenii sunt foarte pricepuţi şi primitori, hai să trăim 
printre ei. 

Râsul n-a vrut să plece, ba a oprit-o şi pe pisică. Atunci 
pisica s-a hotărât să plece singură. S-a apropiat 
prietenoasă de râs şi i-a spus: 

— Hai să te învăţ cum să te catári în copac. 

Râsul, bucuros, a facut cum l-a învăţat, numai ca ea i-a 
arătat doar cum să urce, şi nu şi cum să se coboare. Când 
a ajuns în vârful copacului, n-a mai ştiut ce să facă, iar 

pisica s-a strecurat repede printre crengi, a coborât şi-a 
fugit la oameni. 

Râsul n-a mai putut cobori din copac. Foamea îi sfâşia 
stomacul. 

Până la urmă, nemaiputând răbda, a sărit pe crengile 
subţiri, cum văzuse că a făcut pisica, dar a căzut cu capul 
în jos şi şi-a frânt şira spinării la ceafă. 

De-atunci râsul umblă cu capul în jos, îi chiorăie 
întotdeauna prin burtă, poate să se catáre în copaci, dar nu 
ştie să mai coboare. 


TIGRUL SI BROASCA 


Într-o zi tigrul, însetat, a coborât din munte, la câmpie, 
să caute apă. 

Auzind un orăcăit: „Oac, oac!” a tresărit mirat, zicându- 
şi: „Cine oare să aibă o voce atât de puternică?” Căută-n 
dreapta, căută-n stânga şi până la urmă dădu peste o 
broască. 

— Ce ghemotoc mititel şi ce voce puternică ai! râse 
tigrul mirat. 

Broasca însă i-o întoarse supărată: 

— N-ai de ce sá mă dispretuiesti. Aşa mică cum sunt îmi 
merge bine: în fiecare zi mănânc câte unul de-al tău. 

Tigrul se înfurie: 

— Tine-ti gura, nevolnico, că te fac piftie dintr-o lovitură! 

— Frate tigrule, se lăudă broasca, tu poţi birui oricare 
alt animal, dar pe mine nu. Vorbesti în vânt si te înfurii 
degeaba. Oricum, nu faci nicio ispravă. Într-o zi vino totuşi 
să ne măsurăm puterile. 

— Ba ni le încercăm chiar acum! zise tigrul mânios. Cel 
învins va fi mâncat imediat de celălalt. 

Broasca, nemaiputând da înapoi, încercă să se salveze, 
câştigând un timp cu explicaţii: 

— Frate tigrule, am cântat toată dimineaţa. Sunt atât de 
obosită, încât abia mă mişc. N-ar fi mai bine să lăsăm pe 
mâine? 

— Bine, se învoi tigrul, dar dacă mâine nu vii, de mine 
nu scapi, te găsesc oriunde te-ai ascunde! 

Şi tigrul s-a întors spre munte. 

Broasca a rămas însă foarte tristă. Se tot gândea ce să 

facá, dar nu vedea nicio scápare. Cánd se perpelea ea mai 
rău, zári un bătrân venind pe drum. Îi sări înainte, îi spuse 
toată povestea şi-l rugă s-o ajute. Bătrânul, după ce-o 
ascultă cu atenţie, o sfătui: 

— N-ai de ce să fii îngrijorată. Mâine, la întoarcere, tu sá 
te aşezi pe coada tigrului. Oricum va sări, oricum se va 
întoarce, coada tot în sus şi-o ţine. Şi vei câştiga! 

A doua zi a avut loc întrecerea. Mai întâi la sărituri în 
înălţime. 

— Începem: Un, doi, trei! 

Broasca, la „unu”, s-a aşezat repede pe coada tigrului. 
Când a zis „trei” tigrul a făcut o săritură cât a putut, dar 
coada şi-a săltat-o şi mai sus. Deci broasca l-a întrecut. 

Au hotărât să mai facă o încercare. 

— Începem: Unu, doi, trei! 

La „unu”, broasca s-a aşezat iarăşi pe coada tigrului. 
Când tigrul a sărit râul şi-a săltat coada. Broasca a ajuns 
hăt, departe şi tigrul a pierdut şi de data asta. Atunci, de 
frică să nu fie mâncat, cum era înţelegerea cu broasca, 
tigrul s-a speriat şi a luat-o la fugă spre munte. Pe când 
fugea de rupea pământul, i-a ieşit în cale un lup. 

— Frate tigrule, de ce fugi aşa tare? l-a întrebat lupul. 

Tigrul a îngânat tremurând: 

— Broasca vrea să mă mănânce! 

— Nu se poate! zise lupul. Hai cu mine înapoi, o vom 
omori numaidecât! 

— Ba, când ai s-o vezi, ai să fugi şi tu şi o să mă laşi 
singur cu ea. 

— Dacă nu mă crezi, să ne legăm unul de altul de gât, i-a 
răspuns lupul, aşa că n-o să ne mai putem despărţi. 

— Bine, aşa merg! 

Broasca, văzând pe tigru, a început să strige de răsunau 
văile: 

— Tigrule, tigrule! Ai pierdut întrecerea, trebuie să te 
mănânc. Aşteaptă să-mi ascut cuțitul şi-ţi jupoi pielea! 

Tigrul, cum a auzit-o, a făcut stânga-mprejur şi a luat-o 

la goaná. Dar fiind legat de lup nu putea sa fuga destul de 
repede. Atunci a început să se smucească si să tragă de 
sfoară până când l-a omorât. 

Broasca însă era tare fericită că bătrânul i-a salvat viaţa. 
Dar, nestiind cine este bătrânul, s-a hotărât să-i 
răsplătească pe toţi oamenii: a rămas pe câmp să mănânce 
insectele care distrug holdele. 

LUPUL, VULPEA SI IEPURELE 


Lupul, vulpea si iepurele s-au hotărât să se 
întovărăşească, cu gândul să poată jefui mai bine. S-au 
urcat la munte, prin poienele înflorite, pândind tot prin 
apropiere. 

Şi lângă drum au găsit o văgăună, s-au tupilat acolo si- 
au stat la pândă. 

Curând au văzut urcând un negustor cu două coşuri 
mari, purtate pe-o cobilitä. Atunci iepurele le-a soptit 
încântat: 

— Stati aici ascunsi, şi eu îl voi face pe negustor să lase 
jos cobilita si să se depărteze cât mai mult de ea. Atunci 
voi luaţi cobilita şi fugiţi repede la vizuina lupului. 

Când s-a apropiat negustorul, lupul şi vulpea s-au lipit 
de pământ şi-au stat nemiscati, trăgând cu urechea. lar 
iepurele a sărit în drum şi a început să cânte cu glas 
mieros: 


— Pe pajiştea dintre munţi, se văd flori inmiresmate şi 
copile minunate. 

Este murmur de izvor sau râsul copiilor? 

Ce luceşte-n jurul meu, e fazan sau curcubeu? 

Spune-mi, frate negustor, te rog, spune-mi numai tu! 


Şi oprindu-se din cântat, iepurele şi-a întins rugător 
lăbuţele către negustor şi l-a privit gales. 

Negustorul a rămas încremenit de mirare, ascultându-l 
şi, înduioşat de vocea blândă şi privirea rugătoare a 
iepurelui, a lăsat jos cobilita şi s-a apropiat de el. Dar 

iepurele a sărit niţel mai departe, s-a oprit şi-a întins iar 
läbutele, de parcă ar fi spus: 

„Încă puţin şi vei putea să mă prinzi”. 

Negustorul, uitând de toate, a pornit după iepure, dar cu 
cât se îndepărta de locul acela, iepurele fugea tot mai tare 
şi până la urmă a dispărut în desiş. 

Suflând din greu, obosit, negustorul s-a întors să-şi ia 
coşurile, dar degeaba a căutat primprejur, n-a mai găsit 
nimic. Vulpea furase cobilita şi fugise împreună cu lupul 
până la vizuină. Ajunşi acolo, vulpea a spus lingusitoare: 

— Nene lupule, eu am dus cobilita, iar tu esti fratele mai 
mare, aşa că ţie ţi se cuvine jumătate din pradă. 

Lupul a înţeles că vulpea vrea să împartă numai ei doi 
prada, iar iepurelui să nu-i dea nimic, dar s-a gândit că ar 
fi mai bine să o ia el toată. 

Aşa că s-a răstit încruntat la vulpe: 

— Nu ţi-e ruşine, pocitură ticăloasă, să vrei răul 
iepurelui? Trebuie să te omor, altfel o să încerci şi altădată 
să ne tragi pe sfoară. 

Şi sărind la ea a sfâşiat-o si a mâncat-o. Când a ajuns şi 
iepurele la vizuina lupului, s-a speriat rău de tot văzând 
pátania vulpii. S-a gândit cum să scape. 

— Frate lupule, a zis el, e o mare cinste pentru mine să 
fiu prietenul tău. Nu s-a mai pomenit până astăzi ca un biet 
iepure să fie prieten cu prea stimatul lup, de aceea, pentru 
a-ţi arăta recunoştinţa mea, îţi dăruiesc şi partea mea de 
pradă. 

Lupul, care avusese de gând să-l mănânce şi pe iepure, 
n-a mai avut încotro şi l-a lăsat în pace. Când a venit seara, 
lupul s-a culcat şi l-a lăsat pe iepure să păzească cosurile. 
Cum a adormit lupul, iepurele a desfăcut coşurile şi a 
început să scotocească prin ele. A găsit o pungă cu zahăr, 
a gustat din el şi deodată i-a venit în minte un şiretlic. A 
ascuns punga, a închis un ochi şi a început să strige în 
gura mare: 

— O, ce bunătate, ce bunătate! 

Lupul s-a trezit si i-a strigat supárat: 

— De ce faci atâta gălăgie, ne-astâmpăratule! 

Iepurele i-a răspuns cu voce prefăcută: 

— Până acum credeam că dintre toate mâncările de pe 
lume numai fructele sunt dulci, dar acum ştiu că mai dulci 
şi mai dulci sunt ochii mei din cap. Am mâncat unul şi 
toată gura mi s-a îndulcit, inima îmi tresaltă şi-mi vine 
parcă să zbor. Cum să nu-ți spun si tie despre asemenea 
grozavă descoperire? Frate lupule, inghite-ti ochii şi vei 
simţi şi tu această neasemuită fericire. 

Lupul, buimac de somn, n-a mai stat pe gânduri, şi l-a 
pus pe iepure să-i scoată ochii şi să-i dea să-i mănânce. 

Într-o clipă iepurele i-a scos ochii de la locul lor, i-a dat 
prin zahăr şi i-a băgat în gura lupului. l-a plăcut 
cumătrului mâncarea. Numai că a rămas orb şi s-a repezit 
înfuriat să-i ceară socoteală iepurelui. Iepurele l-a liniştit 
spunându-i: 

— Ştiu eu un izvor din care, dacă vei bea apă, vei vedea 
iarăşi ca înainte. Haidem acolo. 

Neavând încotro, lupul s-a dus cu iepurele. Au ajuns la 
marginea unei prăpăstii şi acolo iepurele i-a zis: 

— Frate lupule, izvorul e aproape, la doi paşi de tine, 
grăbeşte-te să bei! 

Lupul s-a repezit înainte şi s-a prăbuşit în prăpastie, 
izbindu-se de stânci. 

Iepurele a început să topaie strigând: 

— Lup lacom şi nesătul, ai vrut să prazi totul, dar ai 
păţit-o. Acum o să mă ospătez numai eu pe săturatele! 

Şi întorcându-se repede la coşuri, le întorcea pe toate 
părţile, le privea îndelung şi cânta bucuros: 


Vulpe şireată, vino să vezi 
Inelele strălucesc ca aurul. 
Lupule lacom, vino şi tu să vezi 
Bratarile licăresc ca argintul 
Hi, hi, veniţi repede să vedeți, 

Hi, hi încă un pachet de zahăr alb ca 
zăpada 

Ce bine e, ce bine e! 

Toate sunt numai ale mele! 


Însă în pachetul cu praf alb nu mai era zahăr, ci otravă 
pentru lupi. Iepurele a înghiţit lacom din ea şi în scurt timp 
a murit în chinuri mari. 

Astfel că nici lupul cel crud şi lacom, nici şireata vulpe, 
nici iepurele n-au avut parte de lucrurile furate. 

A doua zi, negustorul, căutând prin pădure, a dat de 
vizuina lupului, a găsit coşurile furate şi pe deasupra o 
blană de vulpe şi una de iepure. 

TIGRUL INGAMFAT 


Umblând prin pădure, tigrul a zărit o pasăre cântând şi 
jucând de parcă toată lumea era a ei. 

— Arătare cu picioare subţiri, ce tot tipi şi topai? Poţi 
cumva să te iei la întrecere cu mine? i-a spus tigrul privind- 
o piezis. 

— De ce rázi de unul mai mic? a strigat pasárea 
supărată. Hai să vedem cine joacă mai frumos pe crengile 
copacului. 

„Nu-i mare lucru, şi-a zis tigrul. Oricine ştie să joace”. 

Pasărea a început să salte uşoară şi vioaie pe ramuri. 
Tigrul s-a catarat în copac, a sărit pe o creangă, apoi pe 
alta şi deodată s-a auzit: „Buf!” A căzut tigrul de mai-mai 
să-şi frângă spinarea. 

Plecând cu coada-ntre picioare, tigrul a ajuns la câmp. 

Acolo a văzut un popândău care dormea cu burta la 
soare. 

— Aoleu! Ce mai animal e şi ăsta, care nici picioare n- 
are! zise tigrul batjocoritor. 

— De ce râzi de unul mai mic? răspunse popândăul. Hai 
să vedem cine trece mai repede printre oameni? 

Tigrul primi şi porniră întrecerea. 

Popândăul s-a strecurat repede prin mulţime, încât 
nimeni n-a izbutit să pună mâna pe el. 

Când i-a venit rândul tigrului, oamenii au luat ciomege şi 
ce au găsit mai la îndemână, au sărit la el şi l-au bătut măr. 
Abia a izbutit tigrul să scape din mâna lor. 

Obosit, supărat, abia trăgându-şi sufletul, tigrul s-a 
trântit pe iarbă, la marginea unei mlastini. Dar văzând un 

melc a uitat de cele două pátanii si a început sá râdă de el: 

— Aoleu! Aşa ceva n-am văzut de când sunt. N-ai gură să 
mănânci, n-ai picioare să umbli, nu eşti bun de nimic. 

Melcul i-a răspuns liniştit: 

— Frate tigrule, te poftesc să te iei la întrecere cu mine; 
să vedem cine trece mai repede mlastina. 

Tigrul s-a prins. „Din două salturi am şi trecut dincolo, 
îşi făcu el socoteala în minte”. Şi sigur de el mai zise: 
„Cum îşi închipuie melcul că m-ar putea întrece?” 

— Hai! 

Melcul a început să înoate încetişor. Tigrul, îngâmfat, a 
sărit cât a putut şi a nimerit drept în mijlocul mlaştinii, 
unde s-a împotmolit. Cu cât se zbătea să iasă afară, cu atât 
se împotmolea mai rău. Între timp melcul l-a şi întrecut. 
Supărat, tigrul şi-a mai adunat o dată puterile şi a încercat 
din nou să sară, dar s-a cufundat mai tare, încât doar botul 
îi mai ieşea din apă. 

Când melcul a ajuns la malul mlaştinii, a întors capul, 
dar nu se mai vedea nici urmă de tigru. 

VULPEA, MAIMUTA, IEPURELE 
SI CALUL 


Niciuna dintre vietätile pădurii n-o putea suferi pe vulpe: 
umbla numai cu şiretlicuri, îl înşela ba pe unul, ba pe altul 
şi-ntotdeauna se bucura dacă izbutea să ducă la capăt un 
rău. Nu rămăsese nimeni prin împrejurimi căruia să nu-i fi 
pricinuit ea vreun necaz, de aceea toţi se socoteau cum să- 
şi răzbune pierderile şi necazurile mai bine. 

Tot gândindu-se şi frământându-se, maimuța a găsit 
până la urmă un mijloc de răzbunare. Nebună de bucurie, 
a sărit din copac şi l-a zărit pe iepure stând ghemuit într- 
un tufiş. I-a împărtăşit şi lui planul ei. Dar iepurele a privit- 
o cu atâta neîncredere, încât maimuta i-a strigat supărată: 

— Dacă nu crezi, vino cu mine! Eu o să vorbesc cu 
vulpea, iar tu o să stai în vârful muntelui, să te uiţi. 

A colindat maimuța prin pădure mult până a dat de 
vulpe, şi-a întrebat-o: 

— Coană vulpe, spune-mi, ştii care este cea mai bună 
mâncare din lume? 

Cum a auzit de mâncare, vulpea a ciulit urechile şi-a 
întrebat-o repede: 

— Nu cumva ştii tu? 

— Chiar astăzi am aflat. Nimic pe lume nu-i mai bun la 
gust decât carnea de cal. Dar nu-i uşor de dobândit aşa 
ceva. 

Vulpii a început să-i lase gura apă. 

— Şi de ce-i aşa de greu? 

— Pentru că fuge de nu-l poţi ajunge. Si ca să izbutesti, 

trebuie să-ţi legi coada de coada lui. Dacă vrei, poţi să 
încerci. Tocmai am văzut, când veneam încoace, un cal 
adormit. 

Vulpea nu mai putea de nerăbdare, dar s-a prefăcut 
nepăsătoare. 

—O să mă mai gândesc eu care e cea mai buna 
mâncare; e greu de răspuns aşa, pe loc. Mai vorbim noi 
altă dată. Numai să nu sufli nicio vorbă nimănui. 

Şi vulpea s-a despărţit de maimuţă şi a plecat în grabă, 
fluturându-şi coada stufoasă. Maimuta s-a prefăcut si ea că 
pleacă, dar s-a cätärat într-un copac înalt şi, ascunsă în 
frunziş, a aşteptat să vadă ce se va petrece. Nici vulpea n-a 
mers prea departe; îndată s-a întors pe furiş şi s-a apucat 
să caute calul de care pomenise maimuța. L-a găsit într-o 
poiană din apropiere, dormind dus, obosit de munca grea a 
zilei. 

Vulpea s-a apropiat tiptil, şi-a legat cu grijă coada de 
coada calului, apoi l-a muşcat zdravän de coapsă. 

Calul, trezit pe neaşteptate şi străfulgerat până în 
măduva oaselor de durere, a sărit în picioare şi a luat-o la 
fugă bezmetic, neputându-se dumiri ce s-a întâmplat. 

Astfel vulpea a fost trântită la pământ şi fiind legată 
strâns de coada calului a fost târâtă în goană prin toată 
pădurea. 

Numai plăcut nu era gustul pe care-l simţea biata vulpe. 
Nici nu ştia de ce să aibă grijă mai întâi: de cap sau de 
frumoasa ei coadă stufoasă. 

Maimuta, care privea din copac, nu mai putea de 
bucurie. Uitând unde se află, a început să sară şi să bată 
din palme. Dar curând s-a pomenit la rădăcina copacului. 
În cădere s-a lovit atât de rău încât fundul i s-a roşit tot. 

Iepurele, din vârful muntelui, văzând cum era tävalitä 
vulpea şi cum a căzut maimuta, a râs cu atâta poftă încât 
buza de sus i-a plesnit. 

De aceea, până în ziua de astăzi maimutele au fundul 
roşu, iar iepurii au buza de sus despicată. 

Caii nu mai dorm niciodatá culcati, ci numai ín picioare. 
Cánd sunt prea obositi, se rostogolesc de cáteva ori prin 
iarbă si se ridică iar. 

Blana vulpilor are câte o pată galbenă sau cenuşie; 
arareori se poate întâlni o vulpe cu blana de o singură 
culoare. 

PLÁCINTA 


A fost odată o mamă care avea trei copii. 

Într-o dimineaţă, mama a făcut o plăcintă cu carne de 
porc şi făină de raci, a pus-o pe masă, i-a chemat pe copii 
şi ea şi-a văzut mai departe de treburi. Copiii s-au bucurat 
foarte mult văzând plăcinta şi abia aşteptau s-o mănânce, 
dar pe masă nu era niciun cuţit. 

Cel mare, aşezându-se pe scaun, zise către mijlociul: 

— Du-te la bucătărie după cuţit! 

Mijlociul, la rându-i, zise către cel mic: 

— Du-te şi adu cuțitul! 

Cel mic, bosumflat, zise şi el: 

— Eu sunt mic, duceti-va voi! 

Aşa s-au îmboldit, unul pe altul, multă vreme, şi niciunul 
nu s-a urnit. 

În cele din urmă, cel mare hotär!: 

— Dacă nu vreţi, stăm mai bine cu toţii aici. Şi care va 
vorbi primul, sau va plânge, sau va da din mâini şi din 
picioare, acela se va duce să aducă cutitul. Va invoiti? 

— Ne învoim! 

Toţi trei au rămas pe loc ca nişte stane de piatră. Nu se 
miscau, nu vorbeau, nu plângeau, pentru că niciunul nu 
vroia să meargă după cuţit. 

În odaie a intrat atunci pisica. Văzând plăcinta cu carne 
de porc pe masă, răspândind un miros plăcut de făină de 
raci, si pe cei trei copii nemiscati în jurul mesei, sări pe 
masă şi începu să înfulece din plăcintă. 

Leneşi cum erau, cei trei holbau ochii la pisică, le lăsa 
gura apă, dar nu se mişcau şi nu scoteau o vorbă. 

Curând după pisică intră si câinele. Văzând pisica, 
acesta se repezi la ea, o goni, sări cu labele pe masă şi 
începu să înfulece şi el din plăcintă. 

Ca şi înainte, cei trei leneşi holbau ochii, inghiteau în 
sec, dar nu se mişcau. Câinele înfulecă până termină 
aproape toată plăcinta. 

Într-un târziu, cel mic, hămesit de foame, cu ochii la 
plăcinta care rămăsese doar cât un miez de nucă, 
nemaiputându-se stăpâni, începu să plângă. 

Fratele cel mare şi cel mijlociu săriră imediat şi bătură 
din palme: 

— Frätioare, ai plâns, du-te şi adu repede cuțitul! 

Speriat, câinele a hăpăit şi bucata de plăcintă care mai 
rămăsese şi, cu coada ridicată, a şters-o. 

DE CE RÁSARE SOARELE CÁND 
CÂNTĂ COCOSUL 


Odinioară, cu multă vreme în urmă, pe cer erau nouă 
sori. 

Oamenii o duceau foarte greu, căci nu era niciodată 
noapte; arsita cumplită usca totul, pădurile piereau, iar 
iarba nici măcar nu putea creşte. Nu ştiau bietii oameni ce 
să mai facă, să-şi poată ţine zilele. 

Dar într-o bună zi s-a găsit un voinic care nimerea orice 
ţintă cu săgeata; şi-a încordat arcul cu putere şi a început 
să tragă în sori. Opt sori a doborât cu săgețile lui, dar al 
nouălea s-a ascuns în nori şi a scăpat. 

Ce bucurie grozavă pe oameni! Dar bucuria n-a ţinut 
mult: pământul se răcea tot mai tare, iar bezna nopţii nu se 
mai sfársea. Speriaţi, oamenii au rugat păsările cântătoare 
să cheme soarele înapoi, dar soarele nu s-a lăsat 
înduplecat. 

Până la urmă s-au gândit la cocoş. Cocoşul, plin de 
sfială, le-a spus că el nu ştie să cânte. Dar, ca să-i ajute, s-a 
hotărât totuşi să încerce şi a cântat cu atâta suflet încât a 
început să se înroşească. Soarele s-a ivit pe cer şi corul 
păsărilor a răsunat plin de mulţumire. 

De atunci, când cântă cocoşul, răsare soarele. 

